ಉದ್ದೇಶಪೂರ್ವಕವಾಗಿಯೇ ಆಯಪ್ಗಳ ಬ್ಯಾನ್ ಮಾಡಿದ್ದು.. ತಪ್ಪನ್ನ ತಿದ್ದುಕೊಳ್ಳಿ ಎಂದ ಚೀನಾ ನವದೆಹಲಿ: ದೇಶದ ಭದ್ರತೆಗೆ ಸಂಬಂಧಿಸಿದ ವಿಷಯಗಳು ಹಾಗೂ ನಾಗರೀಕರ ಗೌಪ್ಯತೆ ವಿಚಾರಗಳ ಸೋರಿಕೆ ಮಾಡುತ್ತಿದ್ದ ಚೀನಾ ಆಯಪ್ಗಳಿಗೆ ಭಾರತ ದಿಟ್ಟ ಹೆಜ್ಜೆಯನ್ನಿಟ್ಟು ಗೇಟ್ಪಾಸ್ ಹೇಳಿದೆ. ಇದು ಸಹಜವಾಗಿಯೇ ಚೀನಾದ ಕೆಂಗಣ್ಣಿಗೆ ಗುರಿಯಾಗಿದ್ದು, ಅಂಡು ಸುಟ್ಟ ಬೆಕ್ಕಿನಂತೆ ಒದ್ದಾಡುತ್ತಿದೆ. ಈ ಸಂಬಂಧ ಚೀನಾದ ವಿದೇಶಾಂಗ ಸಚಿವಾಲಯದ ವಕ್ತಾರ ಜಿ ರಾಂಗ್ ಭಾರತಕ್ಕೆ ಎಚ್ಚರಿಕೆ ನೀಡುವ ಸ್ಟೇಟ್ಮೆಂಟ್ ಒಂದನ್ನ ಬಿಡುಗಡೆ ಮಾಡಿದ್ದಾರೆ. ಭಾರತ ಈಗ ಮಾಡಿರುವ ತಪ್ಪನ್ನ ತಿದ್ದುಕೊಳ್ಳಬೇಕು. ಅಲ್ಲದೇ ನಮ್ಮ WeChat ಸೇರಿದಂತೆ ಎಲ್ಲಾ ಆಯಪ್ಗಳನ್ನ ರಿಸ್ಟೋರ್ ಮಾಡಿಬೇಕು. ಭಾರತ ಸರ್ಕಾರ ಉದ್ದೇಶ ಪೂರ್ವಕವಾಗಿಯೇ ನಮ್ಮ ದೇಶದ ಆಯಪ್ಗಳನ್ನ ಬ್ಯಾನ್ ಮಾಡಿದೆ. ಚೀನಾದ ವ್ಯವಹಾರಗಳ ಹಿತಾಸಕ್ತಿ ಕಾಪಾಡಲು ಅಗತ್ಯವಿರುವ ಎಲ್ಲ ಕ್ರಮಗಳನ್ನು ತೆಗೆದುಕೊಳ್ಳಲಿದೆ ಎಂದು ಹೇಳಿದ್ದಾರೆ. ಕಳೆದ ತಿಂಗಳು ಚೀನಾದ 59 ಆಯಪ್ಗಳನ್ನ ಬ್ಯಾನ್ ಮಾಡಿದ್ದ ಭಾರತ, ಮೊನ್ನೆಯಷ್ಟೇ ಮತ್ತೆ 47 ಆಯಪ್ಗಳನ್ನ ಬ್ಯಾನ್ ಮಾಡಿ ಆದೇಶ ಹೊರಡಿಸಿದೆ. ಅಲ್ಲದೇ ಇನ್ನೂ 250 ಚೀನಿ ಆಯಪ್ಗಳನ್ನ ಪರಿಶೀಲನೆ ನಡೆಸುತ್ತಿದೆ.